b'\n_START_ARTICLE_\nLakonski\n_START_PARAGRAPH_\n"Lakonski" je pridjev koji dolazi iz drevne Gr\xc4\x8dke. Ozna\xc4\x8davao je osobe koje potje\xc4\x8du iz Sparte (Lakonije), koje su bile \xc5\xa1krte na rije\xc4\x8dima. Ovaj se pridjev danas upotrebljava za opis jezgrovitog i kratkoga na\xc4\x8dina govora, npr. lakonski izraz ili lakonski kratko (Laconica brevitas).\n_START_SECTION_\nPorijeklo\n_START_PARAGRAPH_\nLakonija je bila regija na Peloponezu, u drevnoj Gr\xc4\x8dkoj gdje su \xc5\xbeivjeli Spartanci._NEWLINE_Kada se Filip II. Makedonski sa svojom vojskom pribli\xc5\xbeavao Sparti, dao je (prema legendi) prenijeti im sljede\xc4\x87u prijetnju:_NEWLINE_"Ako pobijedim u ovom ratu, gorjet \xc4\x87e va\xc5\xa1e ku\xc4\x87e, gradovi \xc4\x87e vam biti u plamenu, va\xc5\xa1e \xc5\xbeene \xc4\x87e biti udovice i zauvijek \xc4\x87ete biti roblje."_NEWLINE_Spartanci, koji su bili \xc5\xa1krti na rije\xc4\x8dima, odgovorili su samo jednom rije\xc4\x8dju: "Ako".'